paragraph_text: Međunarodna udruga za tamno nebo (engl. International Dark-Sky Association, akr. IDA), američka neprofitna organizacija koju su osnovali 1988. godine osnivači dr. David Crawford, profesionalni astronom, i dr. Timothy Hunter, liječnik i amaterski astronom. Zadaća je udruge "sačuvati i zaštititi noćni okoliš i našu baštinu tamnih nebesa putem kvalitetna osvjetljenja eksterijera."<ref> Svjetlosno onečišćenje posljedica je eksterijernog osvjetljenja koje nije prikladno zaštićeno čime se omogućuje da svjetlo bude usmjereno u oči i noćno nebo. Svjetlo koje sjaji u oči zove se blijesak, a svjetlo koje sjaji u noćno nebo iznad horizonta uzrokuje nebeski sjaj (engl. skyglow). Osvjetljenje također može uzrokovati prijestup svjetla kad je ono usmjereno na područja na kojima nije poželjno, npr. na susjedovo dvorište ili u njegove prozore. Udruga je bila prva organizacija u pokretu za tamno nebo i trenutačno je najveća takva udruga.